Continuen les visites guiades a la planta de tractament de residus d'Algímia
17 d’octubre 2018

![](/media/10ldjwsu/70-c_arino_reciclaje.jpg)  
  

Continua la campanya ‘Tot són beneficis’ per a fomentar la recollida selectiva de matèria orgànica, en la qual hi ha organitzades quatre visites guiades més a les instal·lacions de la planta de tractament de residus d'Algímia. Seran els dissabtes 20 i 27 d'octubre i 10 i 17 de novembre de 10 a 13 hores, amb l'objectiu que la població tinga consciència d'on van els residus i per quin procés passen. Les visites anteriors han tingut una gran acceptació per part de la ciutadania. 

Com que que Sagunt forma part del consorci Palància-Belcaire, el tractament de residus urbans es fa en la planta d'Algímia des de l'any 2010. En la visita es podrà observar el tractament d'estos residus, així com la seua separació i transformació en material bioestabilitzat o compost. La separació de la matèria orgànica en origen és la més important per a arribar als objectius de gestió de residus que marca Europa per al 2020. 

La visita és totalment gratuïta i l'autobús recollirà els assistents en dos punts diferents: en el centre d'especialitats del Port de Sagunt i en la parada d'autobús de Cronista Chabret a Sagunt. A més, en finalitzar la visita, s'oferirà un aperitiu als assistents. Els interessats i interessades poden inscriure's telefonant al 605 290 928 o escrivint al correu electrònic [totsonbeneficis@gmail.com](mailto:totsonbeneficis@gmail.com) abans del dimecres previ a la visita sol·licitada. Les places per a la visita del dissabte 20 d'octubre ja estan esgotades, però en queden disponibles per a la resta de dies.

*   [](http://www.facebook.com/sharer.php?u=https://aytosagunto.es/va/actualitat/continuen-les-visites-guiades-a-la-planta-de-tractament-de-residus-d-algimia/ "Facebook")
*   [](http://twitter.com/share?url=https://aytosagunto.es/va/actualitat/continuen-les-visites-guiades-a-la-planta-de-tractament-de-residus-d-algimia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/continuen-les-visites-guiades-a-la-planta-de-tractament-de-residus-d-algimia/ "Linked In")
*   [](mailto:?body=https://aytosagunto.es/va/actualitat/continuen-les-visites-guiades-a-la-planta-de-tractament-de-residus-d-algimia/)